V.Tajmaɛt: “Tayunt tasertant d tdeblant, deg tmurt n leqbayel, d taddart, d tafekka yesɛan tudert tusligt, d tmunent-is, t-ttefran-d iselwayen-is, txeddem neɣ tettbeddil, yerna tessenfalay isuḍaf-is, tedbel iman-is, mi ara tili d tuzmirt, u tetteḥwiǧi ara inaragen-is.8Yebɣa ad yini d tawuri n tejmaɛt deg taddart. Deg uḥric-a ad nzeṛ amek id tella tuddsa n tejmaɛt n zik di taddart n At Ɛisa Uyeḥya, kra n isuḍaf-is, d twuriwin-ines, amek id ttili tejmaɛt n yiɣriben, d wamek tennejla di tallit-agi tatrart, ad nzeṛ tasqamut n taddart yeṭṭfen adeg n tejmaɛt, taɣessaa, amek id yettili ufran iɛeggalen n tesqamut n taddart, tawuri-ines d kra n isenfaren-is.